stanford-oval/wikipedia huggingface dataset:
מרי ג'יי בלייג'
קורות חיים > 2005–2006: The Breakthrough ו-Reflections - A Retrospective

ב-20 בדצמבר 2005 הוציאה גפן את אלבומה השביעי של בלייג', "The Breakthrough". בלייג' שיתפה פעולה עם ג'.א.ס.ט.י.ס. ליג, רודני ג'רקינס, ויל.איי.אם, בריאן מייקל קוקס, ניינת' וונדר, ג'ימי ג'אם וטרי לואיס, רפאל סאאדיק, קול אנד דרה, ודרה & וידל. צילום העטיפה נעשה על ידי מרקוס קלינקו ואינדרני. האלבום נכנס הישר למקום הראשון במצעד אלבומי האר-אנד-בי ו-200 הגדולים של בילבורד. עם מכירות של 727,000 עותקים בשבוע הראשון ליציאתו, הפך לאלבום הנמכר ביותר בשבוע הראשון של זמרת אר-אנד-בי (שובר את שיאה של אלישיה קיז), החמישי באלבומים הנמכרים ביותר בשבוע הראשון לצאתם של זמרת, ובכורת האלבום הרביעית בגודלה לאלבום ב-2005. מאז צאתו מכר האלבום 3 מיליון עותקים בארצות הברית ועוד 7 מיליון עותקים ברחבי העולם, אחד מהאלבומים הנמכרים ביותר ב-2006.
הסינגל הראשון מתוך האלבום, "Be Without You", נכנס למקום השלישי במצעד הבילבורד ולמקום הראשון במצעד האר-אנד-בי (שיא לסינגל ה-15 ברציפות במקום הראשון). הסינגל נשאר במצעד למעלה מ-16 חודשים. הסינגל זכה להצלחה דומה גם בבריטניה שם הפך לסינגל עם השהות הגבוהה ביותר במצעד של בלייג'. זהו הסינגל השני של בלייג' בעל השהות הממושכת ביותר במצעדים.
האלבום כלל שלושה סינגלים נוספים, כולל שני להיטי אר-אנד-בי שהגיעו לחמשת הגדולים במצעדים: "Enough Cryin'" (עם האלטר-אגו של בלייג', ברוק-לין, שהופיעה ברמיקס לשירו של באסטה ריימס "Touch It" ב-2006) ו-"Take Me As I Am" (עם סימפול של השיר "A Garden Of Peace" של לוני ליסטון סמית').
הדואט של בלייג' עם U2 ללהיטם "One" מ-1992, העניק לבלייג' את הלהיט הגדול ביותר שלה בבריטניה, כשהגיע למקום השני במצעד הסינגלים הבריטי ובסופו של דבר הפך לאחד מארבעים הסינגלים הנמכרים ביותר ב-2006. השיר הוא הסינגל בעל השהות הממושכת ביותר במצעדים הבריטיים לבלייג'.
הצלחת האלבום העניקה לבלייג' 9 פרסי בילבורד, 2 פרסי מוזיקה אמריקאית ועוד 5 פרסים נוספים. היא הייתה מועמדת ל-9 פרסי גראמי ב-2007, יותר מכל אמן אחר באותה שנה. "Be Without You" היה מועמד ל"תקליט השנה" ו"שיר השנה". בלייג' זכתה ב-3 פרסים לזמרת אר-אנד-בי הטובה ביותר, שיר האר-אנד-בי הטוב ביותר (שניהם על "Be Without You") ו"אלבום אר-אנד-בי הטוב ביותר" (על "The Breakthrough"). בלייג' סיימה תקופה עם "שלושת פרסי המוזיקה הגדולים" עם זכייה בפרסי המוזיקה האמריקאית, פרסי הבילבורד וגראמי.
בדצמבר 2006 יצא האוסף "Reflection - A Retrospective" שכלל הרבה מלהיטיה של בלייג' וארבעה שירים חדשים כולל הסינגל העולמי "We Ride (I See The Future)". בבריטניה, לעומת זאת, יצא השיר "MJB Da MVP" (שהופיע בגרסה קצרה ב-"The Breakthrough") כסינגל הבכורה מהאלבום. האלבום נכנס למקום ה-9 בארצות הברית עם מכירות של למעלה מ-170,000 עותקים בשבוע הראשון ליציאתו ולמקום 40 בבריטניה. האלבום מכר למעלה מ-1.6 מיליון עותקים.
ב-2006 הקליטה בלייג' דואט עם הראפר לודקריס בשם "Runaway Love" שהיה הסינגל השלישי מאלבומה "Release Therapy". הסינגל הגיע לחמישיית הצמרת של מצעד הבילבורד ולמצעד האר-אנד-בי. בלייג', יחד עם ארית'ה פרנקלין ומקהלת הארלם בויז, השתתפה בפסקול הסרט "בובי" ב-2006 בשיר "Never Gonna Break My Faith". השיר היה מועמד לפרס גלובוס הזהב וזכה בפרס גראמי לביצוע הגוספל הטוב ביותר בטקס פרסי גראמי ה-50.
קורות חיים > 2007–2008: Growing Pains

אלבומה השמיני של בלייג', "Growing Pains", יצא ב-18 בדצמבר 2007 ונכנס הישר למקום השני במצעד הבילבורד ולמקום הראשון במצעד אלבומי ההיפ הופ/אר-אנד-בי. האלבום מכר 629,000 עותקים בשבוע הראשון ליציאתו. בשבוע לאחר מכן טיפס האלבום למקום הראשון, וכך הפך לאלבום הרביעי של בלייג' שמגיע למעמד זה. הסינגל המוביל, "Just Fine", נכנס למקום ה-22 במצעד הבילבורד ולמקום ה-3 במצעד ההיפ הופ/אר-אנד-בי. השיר היה מועמד לגראמי על ביצוע אר-אנד-בי נשי ובלייג' זכתה בפרס על "ביצוע אר-אנד-בי הטוב ביותר לצמד או להקה" על הדואט עם צ'אקה קאהן "Disrespectful" (שהופיע באלבום "Funk This" של קאהן) שכתבה בלייג'. על שם האלבום סיפרה בלייג' בינואר 2008 לכותב האר-אנד-בי הבריטי פיט לואיס: "...שם האלבום מייצג את הצמיחה כמו את ההבנה שעל מנת שמשהו יתפתח, צריך שיהיה מתח כלשהו מאחוריו".
האלבום יצא בבריטניה רק בפברואר 2008, שם היה לאלבום החמישי של בלייג' שנכנס לאחד מעשרת המקומות הראשונים במצעד הבריטי, כמו גם השלישי הכי נמכר של הזמרת שם. "The Breakthrough" ו-"Reflections - A Retrospective" הופצו סמוך לחג המולד כך שזכו למכירות נמוכות יותר אך לגבוהות יותר מהמכירות להן זכה האלבום "Mary".
הסינגל "Just Fine" החזיר את בלייג' לצמרת המצעדים הבריטיים לאחר ששני הסינגלים הקודמים לא הצליחו לעשות זאת. סינגלים נוספים מהאלבום היו "Work That" שליווה פרסומת של בלייג' לאיטונס, ו-"Stay Down". באותה תקופה שיתפה בלייג' פעולה יחד עם ג'יי זי בסיבוב הופעות, והשתתפה באלבום של פיפטי סנט, בנוסף לשיתופי פעולה נוספים שלה עם מוזיקאים נוספים. בטלוויזיה שודרה תוכנית מיוחדת שהוקדשה לקריירה שלה בשם "האבולוציה של מרי ג'יי בלייג'", בה השתתפו אשנטי ומת'וד מן.
"Growing Pains" היה מועמד לפרס גראמי בקטגוריית אלבום האר-אנ'-בי הטוב ביותר, מה שהביא לבלייג' את המועמדות ה-27 שלה לגראמי תוך פחות מעשור.
בלייג' יצאה לסיבוב הופעות באירופה, הראשון מזה שנתיים. הופעות נקבעו גם באוסטרליה וניו זילנד אך נדחו עקב "תשישות מלוח הופעות עמוס" ולאחר מכן בוטלו לחלוטין.
ב-7 באוגוסט 2008 התברר כי בלייג' עומדת בפני תביעה פדרלית של 2 מיליון דולר על כך שלטענת התובע נף-יו הוא זה שכתב את המוזיקה ל-"Work That" תחת החברה דרים פאמילי אנטרטיינמנט. לטענתו, החברה מעולם לא אישרה שימוש במוזיקה.
קורות חיים > 2009–2010: Stronger With Each Tear

בלייג' חזרה להופיע בינואר 2009, בביצוע השיר "Lean On Me" במסיבה שנערכה לכבוד טקס ההשבעה של ברק אובמה. בלייג' ביצעה גם את להיטה מ-2007, "Just Fine" עם פתיחה חדשה בנשף לכבוד השבעתו של אובמה.
בלייג' זכתה למחווה שנערכה לה על ידי תעשיית הבידור האפרו-אמריקנית בארצות הברית, בה לקחו חלק הזמרות מוניקה ואניטה בייקר.
בלייג' עבדה על אלבומה התשיעי "Stronger with Each Tear" בזמן שערכה סיבוב הופעות עם הזמר רובין ת'יק. הסינגל הראשון מתוך האלבום, "The One" עם הראפר הקנדי דרייק, הופץ לרדיו ביוני 2009, ובאופן רשמי למכירה דיגיטלית ב-21 ביולי 2009. בלייג' הקליטה את הסינגל "Stronger" לפסקול סרט דוקומנטרי בשם "More Than A Game" באוגוסט של אותה שנה. הסינגל השני מתוך האלבום, "I Am", הופץ לרדיו בנובמבר ובאופן רשמי בדצמבר. בלייג' ביצעה את השיר בטקס פרסי המוזיקה האמריקאית ב-22 בנובמבר 2009.
בלייג' הקליטה מספר שירים עבור סרטים ובינואר 2010 שימשה כשופטת אורחת בעונה התשיעית של התוכנית המצליחה אמריקן איידול.
קורות חיים > 2011–הווה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 2022 נכללה ברשימת טיים 100.
פרויקטים נוספים

בנוסף להיותה זמרת מצליחה, בלייג' מבליחה לעיתים כשחקנית בסדרות טלוויזיה וסרטים. היא הופיעה לראשונה כשחקנית ב-1998 בסדרה "המופע של ג'יימי פוקס".
בשנת 2009 כיכבה בסרט המוזיקלי "אני יכולה לעשות רע לגמרי בעצמי" של טיילר פרי, לצד טראג'י פ. הנסון. באותה שנה השתתפה בסדרה "רוק 30" בתפקיד עצמה.
בשנת 2012 שיחקה בקומדיה המוזיקלית "רוק לנצח" לצד ג'וליאן האף, טום קרוז ואלק בולדווין.
בשנת 2013 שיחקה בדרמה המוזיקלית "ילדות שחורה" לצידם של פורסט ויטאקר, אנג'לה באסט וטייריס גיבסון. שיחקה גם בדרמת הטלוויזיה של Lifetime "בטי וקורטה", בתפקיד פעילת זכויות האדם בטי שבאז'.
בשנת 2015 התארחה בעונה הראשונה של סדרת הדרמה "אימפריה" בתפקיד אנג'י, בכיכובם של טרנס הווארד וטראג'י פ. הנסון. בשנת 2017 שיחקה בדרמה התקופתית של די ריס "פרחים בבוץ" בגילומה של פלורנס ג'קסון.
בשנת 2018 דיבבה את איירין בסרט "עולמם הסודי של גמדי הגינה". בשנת 2019 גילמה מתנקשת ושמה צ'ה-צ'ה בסדרת הטלוויזיה "אקדמיית המטרייה" ברשת נטפליקס. שיחקה גם בתפקיד אורח בסדרת האימה "צעקה" ברשת VH1.
ב-2020 כיכבה בסרט האימה "מצלמת גוף", ובסרט "Pink Skies Ahead" של הבמאית הקנדית קלי אוקספורד.
בשנת 2021 שיחקה בדרמה "הלב האלים", ובהמשך שיחקה בסרט הביוגרפי "ריספקט", ביוגרפיה על אריתה פרנקלין, ובלייג' גילמה את דמותה של זמרת הבלוז דיינה וושינגטון.
בשנת 2022 דיבבה את דמותה של רוזי במיני-סדרת הלייב-אקשן "אולי הלך לאיבוד" בשירות הזרמת המדיה של נטפליקס.
כמו כן, בלייג' משמשת דוברת ומשקיעה בחברות שונות ועבדה תחת נותני חסויות שונים.
בבעלותה של בלייג' חברת תקליטים בשם Matriarch Records המפיצה דרך חברת התקליטים גפן.
חייה האישיים

בשנת 2000 הכירה בלייג' את מרטין קנדו אייזקס (המכונה קנדו), מפיק בכיר בתעשיית המוזיקה, שהפך למנהלה האישי. השניים נישאו ב-7 בדצמבר 2003 והתגרשו ביולי 2016.
דיסקוגרפיה > אלבומי אולפן

1992: What's the 411?
1994: My Life
1997: Share My World
1999: Mary
2001: No More Drama
2003: Love & Life
2005: The Breakthrough
2007: Growing Pains
2009: Stronger with Each Tear
2011: My Life II... The Journey Continues (Act 1)
2013: A Mary Christmas
2014: The London Sessions
2017: Strength of a Woman
2022: Good Morning Gorgeous
2024: Gratitude
בלייג' מופיעה בגרמניה, 2000
בלייג', 2003
בלייג', 2007
בלייג' בהופעה, ספטמבר 2010
בריתריום

| בריתריום |
| --- | --- |

תקופה
סוף אאוקן - תחילת אוליגוקן 37–33 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
תת־סדרה:: Plesielephantiformes
משפחה:: בריתריים
סוג:: בריתריום
מין:: Barytherium grave
שם מדעי
 Barytherium ‏אנדרוס, 1901

בריתריום (שם מדעי: Barytherium; משמעות השם: "בהמה כבדה") הוא סוג של פילאי נכחד, בן למשפחת הבריתריים, שחי במשך סוף האאוקן עד תחילת האוליגוקן בצפון אפריקה. הוא הוגדר לראשונה ב-1901 בידי החוקר צ'ארלס ויליאם אנדרוס (אנ'). הסוג כלל מין אחד - Barytherium grave. המאובנים התגלו ליד העיר פיום במצרים ובלוב.
מאפיינים

הבריתריום הגיע לגובה 1.8–2 מטר ולמשקל של 2 טונות, והיה קטן בהרבה מרוב הפילאים. הוא היה בעל חדק קצר שהזכיר חדק של סאיגה או של פיל ים ולא חדק מוארך שרירי. בנוסף הוא היה בעל דו-צורתיות זוויגית שהתגלתה אצל כמה פרטים. הגולגולת הגיע לאורך 60 סנטימטרים, ובמבנה שלה דמתה לזו של שפניים, אך הייתה גדולה בהרבה. מבנה גופו דמה לפיל אסייתי, אך היה בנוי בצורה קלה וקטנה יותר, והוא הזכיר מעט גם היפופוטם. השיניים שלו בלטו קדימה בדומה לשיני היפופוטם או לפירותריום מאמריקה הדרומית. מבנה שיניים זה עזר לחיתוך צמחים. נראה שהיונק הקדום חי ליד מקווי מים בהם רעה בקבוצות קטנות וניזון מצמחי מים.
בשנת 2011 התגלו ממצאים שלו בעומאן, אשר נחקרו בידי אוניברסיטת סטוני ברוק, מניו יורק. החוקרים רואים בממצאים אלה מין חדש של בריתריום בשם Barytherium omansi, אם כי חלק מהחוקרים סוברים שמדובר באותו המין.
גלריה

שן טוחנת של בריתריום
נ נח נחמ נחמן מאומן

הפתקה שבה מופיעה הסיסמה (בשורה השביעית)
הסיסמה "נ נח נחמ נחמן מאומן" על שער וקיר בדרום תל אביב
חסיד ברסלב עם סטיקר "נ נח..."
| --- | --- |
 :  ראו גם – בעל הפתק
נַ נַחְ נַחְמָ נַחְמָן מֵאוּמַן (ובקיצור נ נח) היא סיסמה או מנטרה המייצגת את תלמידי ר' ישראל דב אודסר מחסידות ברסלב (קבוצה אחת מתוך תת-הזרם החסידות, שהוא בתורו מתוך כלל היהדות החרדית), המכונים גם "נַנַחִים". צירוף האותיות לקוח משמו הפרטי של רבי נחמן מברסלב – ומהעיר אומן האוקראינית (ועיר באיחוד הפולני-ליטאי לשעבר) – שבה נקבר רבי נחמן. לטענת הרב אודסר, סיסמה זו היא אחת מאופני חתימות שמו של רבי נחמן מברסלב.
מקור הסיסמה

מקור הסיסמה בפתק שהרב אודסר מצא לדבריו בשנת ה'תרפ"ב (1922) בישיבת אור תורה שממוקמת בסמוך לקברו של רבי מאיר בעל הנס, בתוך ספר ליקוטי הלכות שחיבר רבי נתן מברסלב. רבי ישראל נכשל ולא צם בי"ז בתמוז ואכל חתיכת לחם לפני תפילת ותיקין, נפל לדיכאון, לא אכל ולא שתה שישה ימים. ולאחר מכן מצא את הפתק בספר שהיה מונח בארון. רבי ישראל סבר שהפתקה הגיעה בדרך פלאית מרבי נחמן, שהלך לעולמו 112 שנה קודם לכן (בשנת 1810). נוסח הפתק הוא:
| 0 | 1 | 2 |
| --- | --- | --- |
|  |  | ‏מאוד היה קשה לי לרדת אליך  תלמידי היקר, להגיד לך כי נהנתי  מאוד מעבודתך, ועליך אמרתי  מיין פייערל וועט טליען ביז  משיח וועט קומען חזק ואמץ  בעבודתך  נ נח נחמ נחמן מאומן  ובזה אגלה לך סוד והוא:  מלא וגדיש מקו לקו (פצפציה    ובחיזוק עבודה תבינהו וסמן  יז בתמוז יאמרו שאינך מתענה |
במשך שנים רבות נותר הפתק צפון אצל הרב אודסר. בראשית שנות השמונים החליט הרב להביאו לידי פרסום, לדבריו בעקבות ניסיונות מוצלחים בשימוש כקמיעות להבראת חולים וכמושיע ומסייע לאומריו מספר פעמים ביום.
מרגע שפורסם דבר המכתב הפך הרב אודסר למוקד משיכה לחסידים באופן שהביא להקמת פלג חדש בחסידות ברסלב סביבו וסביב הסיסמה. לטענתו של הרב אודסר, עצם האמירה או השירה של "נ נח נחמ נחמן מאומן" מקרבת את הגאולה והיא סגולה לישועה והצלחה. הוא תלה את הדברים במושג "שיר פשוט, כפול, משולש ומרובע", הנזכר בתיקוני הזוהר ובליקוטי מוהר"ן סימן ח. חסידי הרב אודסר הלחינו את הסיסמה, ובפרט התפרסם השיר: "אשרינו שיש לנו רבי כזה, קוראים לו נ נח נחמ נחמן מאומן".
מרבית חסידי ברסלב לא קיבלו את טענתו של הרב ישראל אודסר בדבר הפתקה שכביכול קיבל מרבו, ויש המצביעים על חסיד סלונים בשם הרב יואל אשכנזי שביקש להוציא את הרב אודסר מהדיכאון הקשה שהיה שרוי בו עקב הפרת הצום, ולכן כתב פתק בשם רבי נחמן המשבח מאוד את תלמידו אף על פי ש'בי"ז בתמוז" יאמרו שאינך מתענה' והכניס את הפתקה לספר "לקוטי הלכות" שבו היה הוגה הרב אודסר רבות, מתוך ידיעה שימצא בוודאי את הפתק, או שמסר לו את הפתקה בשם רבי נחמן. הרב אודסר סיפר כי ראש הישיבה הרב מרדכי חיים סלאנים פרץ בצחוק ואמר לו: "בוא ואראה לך מי כתב את הפתק", אך עבר מתלמיד לתלמיד בישיבה ואף אחד לא ידע מה כתוב בפתק. בעקבות זאת הרב מוטיל מסלאנים ביטל את התנגדותו לברסלב.
ב-1995 הוציא ועד חסידי ברסלב בראשות הרבנים יעקב מאיר שכטר, משה קרמר ונתן צבי קעניג פסק הלכה כי אין למשפט ביסוס ואין לעשות בו שימוש כסגולה.
בשנת ה'תשס"ב חתמו מספר ממנהיגי חסידות ברסלב, אשר חתמו על כרוז שבו תוארה הפתקה כעניין אשר בדו מלבם כמה מחסידי ברסלב.
לאחר פטירת הרב אודסר נשמר הפתק בבית בתו ציפורה. בשנת ה'תשס"א הפתק נשרף או נגנב, כנראה על ידי אדם מעורער בנפשו.
משמעויות לסיסמה

על פי רבי ישראל מוצא הפתקה, הזכרת שם הצדיק רבי נחמן מברסלב כחתימתו "נ נח נחמ נחמן מאומן", מסוגלת לישועה בכל דבר[דרוש מקור].
משמעות רעיונית של פירוק המילה והוספת אות בכל פעם מתבאר על פי המאמר בתלמוד, שכדי למעט את כוחו של השד שברירי יש לומר את שמו בהפחתת אות בכל פעם (שברירי ברירי רירי ירי רי). לפי עיקרון זה, יש לצפות שכתיבת שם באופן של הוספת אות בכל פעם תגדיל כוח רוחני. אופן כזה של כתיבת אותיות והוספת אות בהדרגה נקרא בספרות הקבלה "ריבוע"[דרוש מקור] ומשמש בעיקר לחישובי גימטריה. לפי הסברו של פרופ' שלום רוזנברג ניתן לפרש את הסיסמה כרומזת לתהליך של התמודדות של האדם עם נפילותיו, מוטיב מרכזי במשנתו של ר' נחמן.
פרסום הסיסמה

הפרסום בציבור החל באמצע שנות השמונים באמצעות מודעה שנתלתה ברחובות הערים בישראל ושבה נאמר:
סגולה נפלאה שהובאה בפתק שנשלח מהשמים על ידי רבנו רבי נחמן מברסלב, שהבטיח בספרו ליקוטי מוהר"ן תנינא תורה ח' שעתיד להתגלות שיר של חסד פשוט, כפול, משולש ומרובע שיגרום לחידוש העולם וביאת משיח צדקנו. אכן השיר נגלה, נס בימינו אלה, והנהו לפניכם 
 נַ נַחְ נַחְמָ נַחְמָן מאומן 
 והזוכה לאומרו בכל עת יזכה לישועות, נסים ונפלאות.
הסיסמה מופצת באמצעים שונים, בפרט סטיקרים וגרפיטי. הזמר עדי רן הלחין והקליט את תוכן הפתק.
בתרבות

בקומדי סטור צוין שיש מספר עמותות של לפלפים שיש להם סיסמה דומה לרבי נחמן כ"ל לפ לפלפ לפלף מאולף".
האמירה מופיעה בשיר "שירת הסטיקר" של הדג נחש ובפזמון ישנה שורה שלועגת לאמירה ”קוראים לי נחמן// ואני מגמגם” כאשר המילה "מגמגם" נאמרת שהיא תישמע כמו הסיסמה "מגמ מגמגם".
הערות שוליים

1 2  טובי סופר, חסד פשוט, מעריב, 4 באוקטובר 1985
↑  מיידיש: האש שלי תוקד עד ביאת המשיח
↑  המילה פצפציה מופיעה באותיות כתיב ולא באותיות דפוס. על פי מדרש אותיות דרבי עקיבא פצפציה הוא אחד משבעים שמותיו של המלאך מטטרון.
↑  באתר מוהרן (הקישור אינו פעיל, 21.2.2019)
↑  "שיחות מתוך חיי הסבא ישראל בער אודסר" עמודים קמא-קמב
↑  שיחות מתוך חיי הסבא ישראל בער אודסר עמודים ק"ו, ק"ז, ק"ט, קי"ב, קי"ג, ובווידאו דקות 2:30-2:35 וביתר פירוט 4:00-4:40
↑  הבלוף של ”נ־נח-נחמ-נחמן-מאומן”, The Australian Jewish News (Sydney)⁩, 12 במאי 1995
↑  מערכת וואלה‏, נ נש נשר נשרף?, באתר וואלה, 7 בנובמבר 2000
↑  תלמוד בבלי, מסכת פסחים, דף קי"ב, עמוד א'
↑  לדוגמה: השם יהוה בריבוע הוא: "י יה יהו יהוה" ועולה בגימטריה 72.
↑  נ-נח-נחמ-נחמן מאומן - הסלוגן של הקבצן החירש, באתר פרופ' שלום רוזנברג - הגות ומחשבת ישראל, ‏2019-02-24
↑  ראו נ נח נחמ נחמן מאומן בכלא של דאעש, באתר כיכר השבת; רבי נחמן נגד דאעש באתר ynet.
| חסידות ברסלב |
| --- | --- | --- |
| אתרים | אומן • ברסלב • קבר רבי נחמן מברסלב |  |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |  |
| ספרות | ליקוטי מוהר"ן • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • ימי מוהרנ"ת • משיבת נפש • ספרים נוספים |  |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |  |
| מנהגים | תיקון הכללי • התבודדות • הקיבוץ באומן • ניגוני ברסלב |  |
מדבקה עם הכיתוב "נ נח נחמ נחמן מאומן" על גשר בראש העין
אלייזה לינץ'

| --- | --- |

 לידה:  6 במרץ 1835 קורק, אירלנד 
 פטירה:  27 ביולי 1886 (בגיל 51) פריז, צרפת 
 שם לידה:  Eliza Alice Lynch Lloyd 
 מדינה:  הממלכה המאוחדת של בריטניה הגדולה ואירלנד, צרפת, פרגוואי 
 מקום קבורה:  אסונסיון 
 תפקיד:  First Lady of Paraguay (1862–1 במרץ 1870) 
 בן או בת זוג:  פרנסיסקו סולנו לופס   פרנסיסקו סולנו לופס 
 חתימה:   
 
אלייזה לינץ'
אלייזה אליסיה לינץ' (באנגלית: Eliza Lynch;‏ 1835–1884) הייתה פילגשו של רודן פרגוואי פרנסיסקו סולנו לופז.
ביוגרפיה

לינץ' נולדה בעיר קורק באירלנד והיגרה עם משפחתה לפריז בתקופת רעב תפוחי האדמה הגדול באירלנד, בהיותה בת שתים עשרה.
בהיותה בת 15 נישאה לרופא צבאי צרפתי בשם ז'אן לואי ארמנד דה קאטרפז'. היא חיה עמו באלג'יריה אך לא הייתה מאושרת עמו, והתגרשה ממנו בתוך שלוש שנים. היא שבה לפריז, ייתכן שבמחיצת מאהב רוסי, ושימשה כמורה לשפות, וכך נהגה לפגוש גברים עשירים, ולשמש כקורטיזנה. בצורה זו פגשה בשנת 1853 בפרנסיסקו סולנו לופז שהיה בנו של שליט פרגוואי קרלוס אנטוניו לופז, ושהה בחצרו של שליט צרפת נפוליון השלישי. לופז התאהב בקורטיזנה הצעירה, שהייתה בת 19 כאשר השניים נפגשו.
בשנת 1855 הגיעה לינץ' לפרגוואי בלווייתו של לופז. בדרך, בבואנוס איירס, ילדה את הראשון מששת ילדיהם, חואן פרנסיסקו "פאנצ'יטו" לופז.
במהלך 15 השנים הבאות הייתה האישה רבת העוצמה ביותר במדינה. תחת הכינוי "מאדאם לינץ'" או "לה לינץ'" רכשה עוצמה פוליטית, רכוש וקרקעות. בשלב מסוים הייתה, כפי הנראה, לאישה העשירה בעולם. עושרה רק גדל, כאשר בתקופת מלחמת הברית המשולשת העביר לופז רכוש רב על שמה. לינץ' ניסתה להפוך את אסונסיון לבירה אירופית נוסח פריז, והנהיגה "חצר" משלה. השפעתה על בעלה לופז הייתה גדולה ביותר. יש אומרים שתחת השפעתה בנה לופז את הצבא הגדול ביותר בדרום אמריקה, וחימש אותו במיטב החימוש המודרני.
בשנת 1862, עם מות אביו, הפך לופז לשליט פרגוואי, ולצידו "הגברת הראשונה" לה לינץ'. שלטונו של לופז היה שלטון אימים דיקטטורי, אשר הגיע לשיאו במלחמה חסרת סיכוי כנגד ברית משולשת שכללה את ברזיל, ארגנטינה ואורוגוואי. רבים מאמינים כי הייתה זו השפעתה של לינץ' שהייתה בין הגורמים שהביאו את לופז, שסבל מאישיות בלתי יציבה, לפתוח במלחמה. במלחמה זו, המכונה מלחמת הברית המשולשת הפסידה פרגוואי, וספגה שיעור אבדות נוראי. לפי מקורות מסוימים נהרגו במלחמה 90% מהגברים הבוגרים בפרגוואי. אומדן ההרוגים נע בין 300,000 ל-1.2 מיליון איש.
בשנת 1869 נכבשה אסונסיון על ידי כוחות צבא ברזיל, ארגנטינה ואורוגוואי. המשטר החדש שהוקם החרים את כל רכושה של לינץ'. לינץ' ולופז נמלטו ליערות שבצפון המדינה והמשיכו להילחם שם. לופז נהרג בשנת 1870, ועמו בנה האהוב של לינץ' פנצ'יטו. לינץ', שנכחה במעמד, הורשתה לחפור במו ידיה את קברי אהובה ובנה. כאחת הנשים השנואות במדינה, גורשה לינץ' בחזרה לצרפת.
לינץ' הצליחה להבריח עמה הון עתק בזהב ובתכשיטים, אך זמן מה ניסתה לקבל בחזרה את רכושה בפרגוואי, באמצעות תביעות משפטיות, אשר כשלו. בשנת 1875 הורשתה לשוב לפרגוואי לפי הזמנת הנשיא חואן חיל, אך לא ארך זמן רב והיא גורשה לפריז. בפריז מתה כאלמונית בשנת 1884.
מורשת

מאה שנים לאחר מותה, הושבה גופתה של לינץ' לפרגוואי, ונקברה ברוב טקס כגיבורה לאומית. רחוב ראשי באסונסיון נקרא על שמה. סרט שהופק בפרגוואי בשנת 1978 בשם "סרו קורה" (על שם המקום בו מתו פרנסיסקו סולנו לופז ובנו פאנצ'יטו), מנציח את דמותה. "סרו קורה" הייתה הפקת ענק גרנדיוזית, שנועדה לצורכי פנים, על מנת לקדם את השקפת העולם הפאשיסטית של משטר אלפרדו סטרסנר, וככזו, מונצחת בה לינץ' (אותה משחקת השחקנית רוזה רוס), באופן חיובי ביותר.
עם תחילת המאה ה-21, וכמאה וחמישים שנה אחרי האירועים בהם התפרסמה, החל גל של עניין בדמותה של לינץ'. בשנת 2003 התפרסם הרומן "החדשות מפרגוואי" מאת הסופרת לילי טוק, וזכה ב"פרס הספר הלאומי" לשנה זו. בשנת 2003 התפרסם הרומן "תענוגותיה של אלייזה לינץ'" מאת אן אנרייט. בשנה זו יצאו שני ספרים נוספים - "הצללים של אלייזה לינץ'" מאת שון ריס ו"הקיסרית של דרום אמריקה" מאת נייג'ל קות'ורן. הספרים מתארים דמויות שונות במקצת, וחלוקים באשר לדמותה של לינץ', ובאשר למידה בה השתתפה בזוועות משטרו של לופז, ועמדה מאחורי מעשי הזוועה והמלחמות שאליהן הוביל, ובאשר למידת ההון האישי וההשפעה האישית שרכשה, כמו גם באשר למהות יחסיה עם לופז - ניצול ציני או אהבת אמת.
ה'תקפ"ח

ה'תקפ"ח (5,588) ובקיצור תקפ"ח – היא שנה עברית  אשר החלה ביום א' בתשרי, אור ל-22 בספטמבר 1827, והסתיימה ביום כ"ט באלול, 8 בספטמבר 1828.
המולד של תשרי חל ביום שישי, 7 שעות ו-1050 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה שנייה לשמיטה, ושנת 2 במחזור העיבור ה-295. תקופת ניסן שבשנה זו היא תחילת שנת 16 (סימנה יויאז) במחזור השמש ה-200.
שנה זו היא שנת 1,759 לחורבן הבית, ושנת 2,139 לשטרות.
אירועים

סגירת ישיבת פיורדא בצו שלטונות ממלכת בוואריה.
נולדו

חשוון – יואל מילר, מאנשי חכמת ישראל, חוקר ומהדיר של ספרות חז"ל, תשובות הגאונים והראשונים, ומורה בבית המדרש הגבוה למדעי היהדות. (נפטר בכ' בחשוון ה'תרנ"ו)
כ"ו בכסלו – יוסף הלוי, מחנך, בלשן, מזרחן, ארכאולוג וחוקר מקרא. (נפטר בט"ו בשבט ה'תרע"ז)
ו' באדר – רבי אליעזר זוסמן סופר, רב וראש ישיבה בקישקונהלש ובפאקש, ממנהיגי היהדות האורתודוקסית ביהדות הונגריה. (נפטר בט' בתשרי ה'תרס"ג)
ז' באדר – מיכה יוסף לבנזון (מיכ"ל), משורר יהודי מתנועת ההשכלה. (נפטר בה'תרי"ב)
י"ח באדר – רבי דוד פרידמן, רבה של קרלין ומגדולי הפוסקים ביהדות ליטא. (נפטר בד' באדר ה'תרע"ה)
י' באייר – יהודה ברד"ח, מורה, חוקר ופובליציסט יהודי-רוסי, הנזור הראשי לספרים עבריים מטעם האימפריה הרוסית. (נפטר בה'תרס"ג)
י"א באייר – ראובן קולישר, רופא, סופר ועסקן ביהדות רוסיה, מאנשי תנועת ההשכלה. (נפטר בי"א באלול ה'תרנ"ו)
ג' בסיוון – שמעון זאב (וילהלם קרל) רוטשילד, איל הון ופילנתרופ יהודי-גרמני בן משפחת רוטשילד, כונה "הברון הצדיק". (נפטר בה' בשבט ה'תרס"א)
נפטרו

כ' בתשרי – רבי אליעזר פאפו, פוסק ומקובל, רבה של הקהילה הספרדית בסיליסטרה, וחמבר ספר המוסר "פלא יועץ". (נולד בה'תקמ"ו)
כ"ה בחשוון – רבי יצחק יואל רבינוביץ, רבה של העיר ליניץ והאדמו"ר השלישי של חסידות ליניץ. (נולד בה'תקנ"ג)
ט' בכסלו – רבי דוב בר שניאורסון, "אדמו"ר האמצעי", האדמו"ר השני בחסידות חב"ד. (נולד בט' בכסלו ה'תקל"ד)
י"ח באייר – רבי שלמה בוכנר, רב, ראש ישיבה וצדיק חסידי בגליציה, רב ואב"ד העיר קשאנוב.
כ"א בסיוון – רבי רפאל מילדולה, רבה של הקהילה הספרדית-פורטוגזית בלונדון, ורב בית הכנסת בוויס-מרקס. (נולד בה'תקי"ד)
י"ח בתמוז – רבי יהודה ליב אדל, המגיד מסלונים, למדן ליטאי ומומחה לאגדות חז"ל ולסדר טהרות. (נולד בז' באדר ה'תקי"ז)
כ"ג באב – ישראל יפה, חסיד חב"ד ומדפיס, מראשי קהילת חב"ד בחברון. (נולד בה'תק"ט)
כ"ד באב – רבי אפרים זלמן מרגליות, מחכמי הקלויז בברודי ופוסק הלכה נודע, מחבר ספר "מטה אפרים". (נולד בי"ט בכסלו ה'תקכ"א)
י"ב באלול – רבי משה אליקים בריעה הופשטיין, בנו של המגיד מקוז'ניץ, והאדמו"ר השני בחסידות קוז'ניץ.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
Fall Guys

| --- | --- |

עטיפת המשחק
 כללי
 תאריך הוצאה:  4 באוגוסט 2020
 סוגה:  משחק באטל רויאל, משחק פלטפורמה, משחק רשת מרובה משתתפים
 פיתוח:  Mediatonic
 הוצאה לאור:  אפיק גיימס
 ארץ מקור:  הממלכה המאוחדת 
 שפות:  אנגלית, פורטוגזית ברזילאית, איטלקית, יפנית, קוריאנית, רוסית, צרפתית, גרמנית, ספרדית, סינית 
 עיצוב:  ג'וספ וולש
 כלי משחק:  anti-cheat software 
 הערות:  דרושים מערכת הפעלה ומעבד התומכים ב-64 ביט; תומך ב-Windows 10 בלבד.
 דרישות תוכנה
 גרסה:  Hotfix 2‏ (יצאה ב-24 באוגוסט 2020)
 מנוע משחק:  יוניטי
 מצבי משחק:  מרובה משתתפים
 דירוג:  E ‏(ESRB)
 פלטפורמות:  Microsoft Windows   פלייסטיישן 4   פלייסטיישן 5   Xbox One   Xbox Series X/S   נינטנדו סוויץ'
 מדיה:  הורדה דיגיטלית
 דרישות מערכת
 מעבד:  מעבד Intel Core i5 או המקביל שלו של AMD או יותר טוב
 זיכרון:  8GB
 כרטיס מסך:  NVIDIA GeForce GTX 660 או AMD Radeon HD 7950 או יותר טוב
 מקום פנוי:  2GB
 בקרים:  מקלדת ועכבר או בקר משחק
 
 fallguys.com
 
Fall Guys (בתרגום חופשי לעברית: אנשים נופלים; בעבר נקרא Fall Guys: Ultimate Knockout) הוא משחק רשת מרובה משתתפים מסוגת הבאטל רויאל והפלטפורמה, שפותח על ידי Mediatonic והופץ על ידי אפיק גיימס למחשב האישי ולקונסולת המשחקים פלייסטיישן 4 ב-4 באוגוסט 2020. המשחק הוכרז בכנס E3 ביוני 2019. "Fall Guys" שאף השראה משעשוני טלוויזיה כמו "הטירה של טקאשי", "It's a Knockout" ו-"Total Wipeout" וכן ממשחקי ילדים כמו תופסת והקדרים באים. המשחק קיבל ביקורות חיוביות ששיבחו על המשחקיות הכאוטית ועל העיצוב החזותי. ב-21 ביוני 2022 המשחק יצא לקונסולות Xbox One, Xbox Series X/S, פלייסטיישן 5 ונינטנדו סוויץ', ובנוסף עבר למודל עסקי חינמי.